ALAQUÀS CELEBRA LA FESTA DE LA PRIMAVERA I EL JOC SOLIDARI
20/05/2024

# ALAQUÀS CELEBRA LA FESTA DE LA PRIMAVERA I EL JOC SOLIDARI

*   20/05/2024
*   [Centenari Estellés](/categoria/43/0/centenari_estelles)
*   [Imprimir](#)
*   Compartir
*    https://www.alaquas.org/documento.asp?id\_do=22001

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22001%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20LA%20FESTA%20DE%20LA%20PRIMAVERA%20I%20EL%20JOC%20SOLIDARI)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22001/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22001/20052024whatsapp_image_2024-05-20_at_12_12_51_Form_4.jpg)](https://www.alaquas.org/ficheros/documentos/2024/2/22001/20052024whatsapp_image_2024-05-20_at_12_12_51_Form_10.jpg "<a href='https://www.alaquas.org/ficheros/documentos/2024/2/22001/20052024whatsapp_image_2024-05-20_at_12_12_51_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA LA FESTA DE LA PRIMAVERA I EL JOC SOLIDARI</a>")

Milers de persones entre veïns i veïnes, associacions, col·lectius i centres educatius donen vida un any més a la tradicional festa organitzada per l'Ajuntament d'Alaquàs.

L’Ajuntament d’Alaquàs va celebrar el passat dissabte 18 de maig al parc de la Sequieta la XXVIIa edició de la Festa de la Primavera d’Alaquàs, una de les activitats més tradicionals i amb més èxit d'Alaquàs donat l'alt índex de participació de la ciutadania i la seua implicació. Milers de persones entre veïns i veïnes, associacions, col·lectius i centres educatius van participar en aquesta jornada dividida en tres espais: infantil, jove i solidari, aquest últim format per la Diada Solidària i el Joc Solidari.

A les 9 hores del matí es va donar la benvinguda a tot l’alumnat participant en una nova edició del Joc Solidari organitzat per l’Ajuntament d’Alaquàs, els Corresponsals Juvenils i la Comissió Solidària que va ser possible gràcies a la participació de 250 xiquets i xiquetes i més de 120 voluntaris i voluntàries. L’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d’aquest Joc Solidari juguen per aconseguir diners que cada centre destina a un projecte seleccionat i respecte al qual s’ha treballat prèviament a les aules.  

A les 11 hores del matí es iniciar la Festa de la Primavera amb les activitats de l’espai infantil i jove en què van participar nombroses associacions i entitats d’Alaquàs. En aquest espai es van oferir tallers d’oci i manualitats, maquillatge, atraccions, contacontes, competicions esportives, regals i degustacions gastronòmiques. Durant el matí va destacar també l’exbicició canina de la Unitat Canina de la Policia Local d’Alaquàs i altres unitats de la Comunitat Valenciana i la col·laboració també de Policia Nacional i Bombers. No van faltar tampoc les activitats solidàries, venda de productes i tallers i la possibilitat de menjar al parc una ració de paella solidària amb beguda amb l’aportació de 3 euros. Aquestes van estar cuinades per l’Associació el Cullerot, l’associació Blasco Ibáñez i l’ONG De mi Casa a tu Casa. Va destacar també l’actuació musical de la Banda Juvenil de la Unió Musical d’Alaquàs.

A partir de les 11.45 hores, amb la presència de l’Alcalde d’Alaquàs, Toni Saura, la Regidora d’Educació, Marian Espert i el Regidor de Joventut, Javi Antúnez, es van lliurar els xecs simbòlics als col·legis que han col·laborat en els projectes de cooperació internacional. Pel que fa als projectes, el CEIP Ciutat de Cremona ha destinat enguany la seua ajuda Solidarios sin Fronteras, el CEIP Amparo Alabau a Associació WOW Senegal, el CEIP Vila d’Alaquàs a ACNUR Acción Solidaria, el CEIP Sanchis Almiñano a De mi Casa a tu Casa, el CEIP Bonavista a la Fundació Vicent Ferrer, el CC Madre Josefa Campos a Catequistes de Nostra Senyora dels Dolors i el CC Mare de Déu de l’Olivar I a la delegació de Mans Unides d’Alaquàs.

D’altra banda, es van lliurar els premis del Concurs de Dibuix de la samarreta del Joc Solidari i es va rebre tant a la guanyadora del concurs, Saja Jouahri, com a la resta de xiquets finalistes: Alejandro Fortea Climent, del CC Mare Josefa Campos; Nuria López Antúnez, del CC Mare de Déu de l’Olivar; Celia Gómez Agudo, del CEIP Bonavista; Dejanira Ntugo Maye, del CEIP Vila d’Alaquàs; Leire Martínez Galván, del CEIP Ciutat de Cremona; i Ana Barberà Rausell, del CEIP Sanchis Almiñano. Enguany, l’elecció ha estat difícil ja que s’han presentat al concurs més de 570 il·lustracions.